Ontplooiing geskied wettig | Netwerk24
Ontplooiing geskied wettig
Deur Jacob Rooi 29 Maart 2020 00:06
Opposisiepartye is tevrede dat die korrekte prosedure gevolg is met die ontplooiing van die Suid-Afrikaanse Weermag in die land se nege provinsies.
John Steenhuisen, tussentydse DA-leier, het getwiet pres. Cyril Ramaphosa het wel die korrekte prosedure gevolg.
Dr. Pieter Groenewald, VF Plus-leier, sê hy het by die presidensie navraag gedoen of die kennisgewing soos vereis deur art. 201 van die Grondwet nagekom is “en dit is bevestig dat hulle dit wel gedoen het”.
Ramaphosa het in ’n brief aan Thandi Modise, die speaker van die Nasionale Vergadering (NV), aangedui dat die ontplooiing geskied ingevolge art. 201 (2)(a) van die Grondwet en art. 18(1) van die Wet op Verdediging.
Die 2 820 soldate staan die polisie en metropolisie by gedurende die nasionale inperkingstyd van 21 dae waartydens almal – buiten werkers in noodsaaklike dienste – tuis moet bly om die verspreiding van die koronavirus te help voorkom.
Meer oor: Cyril Ramaphosa | John Steenhuisen | Pieter Groenewald | Grondwet | Covid-19 | Weermag | Koronavirus
LUISTER: Covid-19 – Wat die weermag nié mag doen nie
Bykans 3 000 soldate ontplooi in tyd van inperking